6.  โครงการในอนาคต

บริษัทฯมีโครงการในอนาคตที่จะสร้างรายได้เพื่อให้บริษัทฯมีกำไรสุทธิเติบโตเพิ่มขึ้นอย่างต่อเนื่องรวมถึงการกระจายความเสี่ยงและสร้างความมั่นคงทางธุรกิจ
โดยบริษัทฯมีโครงการสำคัญที่จะผลักดันให้เกิดขึ้น โดยโครงการที่ 1-4
เป็นโครงการที่อยู่ในระหว่างดำเนินการ ใช้งบประมาณ 450 ล้านบาท
บริษัทฯได้วางแผนในการใช้เงินจากการขายหลักทรัพย์ให้กับประชาชนรวมถึงพนักงานและกรรมการบริหาร
2 ท่านของบริษัทจำนวน 329 ล้านบาท ส่วนที่เหลือใช้เงินทุนจากกำไรสะสมของบริษัท
สำหรับโครงการที่ 5-6 บริษัทวางแผนที่จะใช้เงินกู้ระยะยาวจากสถาบันการเงิน
โดยมีรายละเอียดของโครงการต่างๆดังนี้

  โครงการที่อยู่ในระหว่างดำเนินการ

1.  โครงการซื้ออุปกรณ์และเครื่องจักรใหม่เพื่อลดต้นทุนและเพิ่มประสิทธิภาพการผลิตโรงงานปัจจุบัน

บริษัทฯจะจัดซื้ออุปกรณ์และเครื่องจักรเพิ่มเติมสำหรับโรงงานปัจจุบันเพื่อทดแทนเครื่องมือเครื่องจักรที่เสื่อมสภาพตามความจำเป็น
เช่น รถยก เครื่องพับเหล็ก เครื่องเชื่อม เครื่องกลึง เป็นต้น
ซึ่งอุปกรณ์และเครื่องจักรบางประเภทสามารถสั่งซื้อในประเทศได้
ส่วนเครื่องจักรที่ต้องนำเข้าจะมาจากประเทศญี่ปุ่น ออสเตรเลีย ไต้หวัน เกาหลี เป็นต้น
โดยการลงทุนดังกล่าวจะช่วยให้บริษัทฯเพิ่มขีดความสามารถในการแข่งขันระยะยาว
สามารถประหยัดค่าใช้จ่ายได้ประมาณ 6.5 ล้านบาทต่อปี เช่น ค่าใช้จ่ายในการเช่ารถยก ค่าไฟฟ้า
และค่าจ้างในการจ้างบุคคลภายนอก (Sub-Contractor) เป็นต้น
รวมถึงความสามารถในการส่งมอบผลิตภัณฑ์ได้รวดเร็วขึ้นและจะเพิ่มประสิทธิภาพโดยรวมของการผลิตทุกผลิตภัณฑ์ที่โรงงานปัจจุบัน
อย่างไรก็ตาม บริษัทฯมีค่าเสื่อมราคาเพิ่มขึ้นจากอุปกรณ์และเครื่องจักรใหม่ดังกล่าวประมาณ 4.9
ล้านบาทต่อปี (เครื่องจักรประมาณ 35 ล้านบาท ตัดค่าเสื่อมราคา 15 ปี และอุปกรณ์รถยกตู้เชื่อม
ประมาณ 12 ล้านบาท ตัดค่าเสื่อมราคา 5 ปี)

2.  โครงการซื้อที่ดินและสร้างโรงงานแห่งที่สองเพื่อเพิ่มความสามารถในการรับงานในอนาคต

  ในปี 2549 บริษัทฯได้ซื้อที่ดินจำนวน 100 ไร่ ตั้งอยู่ด้านหลังโรงงานปัจจุบัน
  และดำเนินการก่อสร้าง

โรงงานใหม่ขึ้นอีกแห่งหนึ่ง เพื่อขยายพื้นที่ในการผลิตเพิ่มเติมสำหรับโครงการขยายงานด้าน Steel
Structure และ Heat Exchanger
และเพื่อรองรับการขยายตัวของคำสั่งซื้อที่มีเข้ามาอย่างต่อเนื่อง
เนื่องจากปัจจุบันพื้นที่ของบริษัทฯมีไม่เพียงพอต่อการรับคำสั่งซื้อจากลูกค้าที่มีเพิ่มเข้ามาเป็นจำนวนมาก
โดยเฉพาะโรงงานอุตสาหกรรมด้านพลังงานและปิโตรเคมีในประเทศและผู้รับเหมาโครงการหลัก
และเนื่องจากบริษัทฯมีคู่แข่งขันที่มีศักยภาพภายในประเทศจำนวนไม่มาก นอกจากนี้
บริษัทฯยังมีข้อได้เปรียบหลายด้านเมื่อเปรียบเทียบกับคู่แข่งต่างประเทศ ไม่ว่าจะเป็นด้านค่าขนส่ง
ค่าแรง ระยะเวลาการจัดส่ง โครงการดังกล่าวใช้งบในการซื้อที่ดิน
สร้างอาคารโรงงานและสำนักงาน ซื้อเครื่องมือและอุปกรณ์ รวมงบประมาณ 450 ล้านบาท
เป็นงบจากการเพิ่มทุน IPO 329 ล้านบาท ที่เหลือเป็นเงินภายในบริษัท
โรงงานนี้จะรองรับการขยายงานด้าน Steel Structure และ Heat Exchanger ตามข้อ 6.3
และงาน High Pressure Vessel ตามข้อ 6.4

ณ. วันสิ้นปี 2550 งานก่อสร้างอาคารโรงงานใหม่ส่วนใหญ่เสร็จเรียบร้อย
และสามารถจะใช้ประโยชน์บางส่วนได้ในต้นปี 2551

  6.3 โครงการขยายงานด้าน Steel Structure และ Heat Exchanger

บริษัทฯมีโครงการลงทุนในการสร้างโรงงาน ซื้ออุปกรณ์และเครื่องจักรบนที่ดินแปลงใหม่ในข้อที่ 2
เพื่อรองรับการขยายงานในทุกผลิตภัณฑ์
ซึ่งอุปกรณ์และเครื่องจักรบางประเภทสามารถสั่งซื้อในประเทศได้
ส่วนเครื่องจักรที่ต้องนำเข้าจะมาจากประเทศญี่ปุ่น ออสเตรเลีย ไต้หวัน เกาหลี เป็นต้น
โดยบริษัทฯเน้นการรับงานด้าน Steel Structure และ Heat Exchanger มากขึ้น
ซึ่งงานทั้งสองประเภทมีแนวโน้มการขยายตัวสูงในอนาคต
โรงงานใหม่คาดว่าจะแล้วเสร็จพร้อมผลิตได้ในช่วงปลายไตรมาส 1 ปี 2551 อย่างไรก็ตาม
บริษัทฯมีค่าเสื่อมราคาเพิ่มขึ้นจากโรงงาน อุปกรณ์และเครื่องจักรใหม่ดังกล่าวประมาณ 8.3
ล้านบาทต่อปี (โรงงานส่วนงานSteel Structure & Heat Exchanger ประมาณ 50% ของ
153 ล้านบาท = 76.5 ล้านบาท ตัดค่าเสื่อมราคา 20 ปี และเครื่องจักรประมาณ 44 ล้านบาท
ตัดค่าเสื่อมราคา 15 ปี และอุปกรณ์ประมาณ 10 ล้าน ตัดค่าเสื่อมราคา 5 ปี)
โดยมีรายละเอียดดังนี้

  การขยายงานด้านโครงสร้างเหล็ก (Steel Structure)

ปัจจุบันโรงงานอุตสาหกรรมพลังงานและโรงงานอุตสาหกรรมปิโตรเคมีได้ทำการขยายกำลังการผลิตเพิ่มขึ้นอย่างต่อเนื่อง
ส่งผลให้งานด้านโครงสร้างเหล็กเพิ่มขึ้นอย่างมากเช่นกัน ซึ่งในขณะนี้
บริษัทฯเน้นรับงานการผลิตภาชนะความดันเป็นส่วนใหญ่ เนื่องจากบริษัทฯมีพื้นที่ในการผลิตไม่เพียงพอ
โดยการผลิตงานด้านโครงสร้างเหล็กต้องใช้พื้นที่ค่อนข้างมากเมื่อเปรียบเทียบกับการผลิตงานประเภทภาชนะความดัน
ซึ่งการขยายงานด้านนี้จะส่งผลให้สัดส่วนรายได้จากงานด้านโครงสร้างเหล็กเพิ่มมากขึ้น
ดังนั้นหลังจากบริษัทฯลงทุนสร้างโรงงานและซื้ออุปกรณ์เครื่องจักรแล้วเสร็จปลายไตรมาส 1 ปี
2551 บริษัทฯจะมีความสามารถรับงานด้านโครงสร้างเหล็กได้เพิ่มขึ้นจากในปัจจุบัน
โดยกลุ่มลูกค้าของบริษัทฯ ได้แก่ กลุ่มอุตสาหกรรมปิโตรเคมี
อุตสาหกรรมการกลั่นน้ำมันและอุตสาหกรรมผลิตไฟฟ้า ซึ่งเป็นฐานลูกค้าเดิมของบริษัทฯในปัจจุบัน
เป็นต้น

  การขยายงานด้านการผลิตอุปกรณ์แลกเปลี่ยนความร้อน (Heat Exchanger)

บริษัทฯมีโครงการขยายงานด้านการผลิตอุปกรณ์แลกเปลี่ยนความร้อนเพิ่มขึ้น
เนื่องจากประเทศไทยยังมีผู้ผลิตน้อยราย
ทำให้บริษัทฯมีโอกาสที่จะได้รับงานทางด้านผลิตภัณฑ์นี้เพิ่มขึ้น
โดยอุปกรณ์แลกเปลี่ยนความร้อนเป็นผลิตภัณฑ์ที่มีมูลค่าเพิ่มสูงเนื่องจากใช้พื้นที่ในการผลิตไม่มากเมื่อเปรียบเทียบกับการผลิตผลิตภัณฑ์ประเภทอื่นๆ
ซึ่งในปัจจุบันบริษัทฯมีความสามารถในการรับงานได้ในระดับหนึ่ง
และหลังจากลงทุนสร้างโรงงานและซื้ออุปกรณ์เครื่องจักรแล้วเสร็จปลายไตรมาส 1 ปี 2551
บริษัทฯจะมีความสามารถรับงานการผลิตอุปกรณ์แลกเปลี่ยนความร้อนได้เพิ่มขึ้น โดยฐานลูกค้าที่สำคัญ
ได้แก่ โรงงานอุตสาหกรรมปิโตรเคมีและอุตสาหกรรมการกลั่นน้ำมัน
ซึ่งเป็นฐานลูกค้าเดิมของบริษัทฯในปัจจุบัน เป็นต้น

4.  โครงการขยายงานด้าน High Pressure Vessel

ปัจจุบัน บริษัทฯเป็นผู้หนึ่งในผู้นำด้านการผลิตภาชนะความดันภายในประเทศ
โดยบริษัทฯสามารถผลิตภาชนะความดันที่สามารถทนต่อความดันในกระบวนการผลิตได้สูงสุดประมาณ
250 บาร์จากเดิม 100 บาร์ และใช้เหล็กที่มีความหนาไม่เกิน 125 มิลลิเมตร จากเดิมซึ่งไม่เกิน
50 มิลลิเมตร ทำให้บริษัทฯสามารถรองรับคำสั่งผลิตจากลูกค้าเพิ่มขึ้น
อย่างไรก็ดีบริษัทฯก็ยังมีโครงการเพิ่มเครื่องจักรที่จะผลิตภาชนะความดันที่สามารถรับความดันในระดับสูงขึ้น
ดังนั้น บริษัทฯมีโครงการลงทุนในการสร้างโรงงานและซื้ออุปกรณ์เครื่องจักร เช่น เครื่องตัดเหล็ก
เครื่องพับเหล็ก เครื่องเชื่อม และแขนกล เป็นต้น บนที่ดินแปลงใหม่ในข้อที่ 2
เพื่อที่จะเน้นการรับงานด้าน High Pressure Vessel
ซึ่งเป็นผลิตภัณฑ์ใหม่ของบริษัทฯและยังไม่มีโรงงานในประเทศไทยผลิตมาก่อน

บริษัทฯมีความมั่นใจในการผลิตผลิตภัณฑ์ดังกล่าวให้ประสบความสำเร็จ
เนื่องจากบริษัทฯมีประสบการณ์ในการผลิตภาชนะความดันมาเป็นระยะเวลานานส่งผลให้พนักงานของบริษัทฯสามารถพัฒนาทักษะในการใช้งานอุปกรณ์และเครื่องจักรในกระบวนการผลิต
High Pressure Vessel ได้ เนื่องจากการผลิต High Pressure Vessel
ไม่จำเป็นต้องใช้เทคโนโลยีมากนัก บริษัทฯตั้งงบประมาณในการลงทุนรวมทั้งสิ้นประมาณ 166
ล้านบาท ซึ่งอุปกรณ์และเครื่องจักรบางประเภทสามารถสั่งซื้อในประเทศได้
ส่วนเครื่องจักรที่ต้องนำเข้าจะมาจากประเทศญี่ปุ่น ออสเตรเลีย ไต้หวัน เกาหลี เป็นต้น
และจะเริ่มก่อสร้างโรงงานและซื้ออุปกรณ์เครื่องจักรในช่วงไตรมาส 3 ปี 2550
และคาดว่าจะแล้วเสร็จพร้อมผลิตได้ในช่วงปลายไตรมาส 1 ปี 2551 เป็นต้นไป ซึ่งโครงการนี้
บริษัทฯจำเป็นต้องใช้ระยะเวลาศึกษาอุปกรณ์เครื่องจักรซึ่งมีความซับซ้อนในรายละเอียดมากกว่าเครื่องจักรที่ใช้ในการผลิตภาชนะความดันในปัจจุบัน
รวมถึงใช้ระยะเวลาในการติดตั้งเครื่องจักรและพัฒนาพนักงานให้มีความพร้อมในการผลิต
โดยฐานลูกค้าที่สำคัญ ได้แก่ โรงงานอุตสาหกรรมปิโตรเคมีและอุตสาหกรรมการกลั่นน้ำมัน
ซึ่งเป็นฐานลูกค้าเดิมของบริษัทฯในปัจจุบัน ซึ่งก่อนหน้านี้
ลูกค้ากลุ่มนี้มีความต้องการให้บริษัทฯเป็นผู้ผลิต แต่บริษัทฯไม่สามารถผลิตได้
จึงต้องนำเข้าจากต่างประเทศ ดังนั้นบริษัทฯจึงมีความเป็นไปได้ทางการตลาดสูงในการผลิต High
Pressure Vessel เพื่อทดแทนการนำเข้า และสามารถส่งออกให้กับลูกค้าในต่างประเทศได้
โดยบริษัทฯพิจารณาแหล่งเงินทุนจากการเสนอขายหลักทรัพย์จากประชาชนส่วนหนึ่งและกำไรสะสมของบริษัทฯในส่วนที่เหลือ
อย่างไรก็ตาม บริษัทฯมีค่าเสื่อมราคาเพิ่มขึ้นจากโรงงาน
อุปกรณ์และเครื่องจักรใหม่ดังกล่าวประมาณ 10 ล้านบาทต่อปี (โรงงานส่วน High Pressure
Vessel ประมาณ 50% ของ 153 ล้านบาท = 76.5 ล้านบาท ตัดค่าเสื่อมราคา 20 ปี
และเครื่องจักรประมาณ 90 ล้านบาท ตัดค่าเสื่อมราคา 15 ปี)

  โครงการระยะสั้น

  6.5 โครงการซื้อที่ดินและสร้างโรงงานใกล้ท่าเรือเพื่อรองรับงานขนาดใหญ่ในอนาคต

บริษัทมีโครงการซื้อหรือเช่าที่ดินบริเวณมาบตาพุด จังหวัดระยอง ขนาดประมาณ 10-20 ไร่
เพื่อใช้เป็นโรงงานประกอบชิ้นส่วนเครื่องจักรหรืองาน Pressure Vessel
ที่มีขนาดขนาดใหญ่มากๆ เช่น Column, Stack , Tower
เพื่อลดต้นทุนค่าขนส่งและรองรับงานส่งออกต่างประเทศ
เนื่องจากปัจจุบันบริษัทสามารถรับงานขนาดใหญ่มากขึ้นทั้งงานในประเทศและงานส่งออก
ที่ผ่านมางานเหล่านี้จะประกอบสำเร็จจากโรงงานแล้วส่งไปตามคำสั่งลูกค้า
ซึ่งมีต้นทุนค่าขนส่งสูงและขนย้ายลำบากมาก ตัวอย่างเช่น งาน Column
ที่บริษัทเคยทำมีขนาดสูงประมาณ 5 เมตร ยาวประมาณ 60 เมตร เส้นผ่าศูนย์กลาง 4-5 เมตร
ต้องใช้เวลาขนส่งจากโรงงานบ้านบึงไปมาบตาพุด ถึง 3 วัน ระหว่างการขนส่งต้องตัดสายไฟ
และสะพานลอยหลายจุด ต้นทุนค่าขนส่งสูงถึง 2-3 ล้านบาทต่อหนึ่งชิ้นงาน เป็นต้น
โครงการนี้จึงสามารถช่วยลดต้นทุนค่าขนส่งและจะทำให้ราคาสามารถแข่งขันกับต่างประเทศได้
บริษัทตั้งงบประมาณโครงการนี้ประมาณ 100
ล้านบาทโดยใช้แหล่งเงินกู้ระยะยาวจากสถาบันการเงิน

6.6 โครงการขยายโรงงานแห่งที่สองเพื่อเพิ่มความสามารถในการรับงานในอนาคต

บริษัทมีโครงการจะซื้อเครื่องจักรและสร้างอาคารโรงงานเพิ่มในบริเวณโรงงานที่สองอีก 1
หลังเพื่อใช้เป็นโรงงานกลึง . โรงตัด , โรงแปรรูป และใช้เป็นคลังเก็บสินค้าเพิ่มเติม ( CNC
Cutting Center and material control center / warehouse)
เนื่องจากปัจจุบันงานกลึงของบริษัทบางส่วนยังต้องซื้อหรือจ้างจากภายนอก
และยังมีพื้นที่เก็บวัตถุดิบไม่เพียงพอ อีกทั้งยังไม่มีบริเวณสำหรับตัดเหล็กเป็นสัดส่วน
โครงการนี้จึงมีวัตถุประสงค์ให้โรงงานดังกล่าวเป็นศูนย์กลางงานกลึง งานตัดและแปรรูป
คลังเก็บวัตถุดิบและวัตถุดิบกึ่งสำเร็จของบริษัท สำหรับส่งไปใช้ภายในโรงงานของบริษัททั้งสองแห่ง
ทั้งนี้จะเพิ่มประสิทธิภาพในการบริหารและควบคุมวัตถุดิบของบริษัท
และในอนาคตถ้ามีกำลังผลิตเหลือก็อาจรับงานจากภายนอกเพิ่มเติมได้ด้วย
บริษัทวางแผนจะใช้เงินสำหรับโครงการนี้ประมาณ 100 ล้านบาท
โดยใช้แหล่งเงินกู้ระยะยาวจากสถาบันการเงิน

  โครงการระยะยาว

6.7 โครงการสร้างสินค้าใหม่และตลาดใหม่

บริษัทตระหนักดีว่าธุรกิจที่ดีย่อมมีผู้สนใจเข้ามาแข่งขัน อีกทั้งปัจจุบันเป็นยุคไร้พรมแดน
คู่แข่งขันอาจมาจากทั้งในและต่างประเทศ
นอกเหนือจากการพัฒนาตัวเองทั้งด้านเทคโนโลยีและต้นทุนแล้ว
บริษัทยังได้สร้างหน่วยงานวางแผนและพัฒนาธุรกิจขึ้นเพื่อศึกษาหาธุรกิจและตลาดใหม่ๆ
สำหรับรองรับการเติบโตในอนาคต
ปัจจุบันมีโครงการที่อยู่ในระหว่างการศึกษาความเป็นไปได้ทางธุรกิจ เช่น โครงการ CRYOGENIC
TANK และโครงการ BOILER นอกจากนี้บริษัทยังได้มุ่งหาตลาดใหม่ๆในต่างประเทศ
เพื่อขยายฐานรายได้ของบริษัทอีกด้วย

8.  โครงการ NGV

จากภาวะปัญหาน้ำมันราคาแพงในปัจจุบันส่งผลให้ภาครัฐบาลมีนโยบายสนับสนุนพลังงานทางเลือกเพื่อลดมูลค่าการนำเข้า
ซึ่งพลังงานทางเลือกที่มีแนวโน้มการใช้เพิ่มขึ้นในอนาคต ได้แก่ ก๊าซ NGV เนื่องจากราคาก๊าซ NGV
ถูกกว่าและมีความปลอดภัยในการใช้งานสูงกว่าเชื้อเพลิงชนิดอื่นที่ใช้ในรถยนต์ เช่น น้ำมันเบนซิน
น้ำมันดีเซล และก๊าซปิโตรเลียมเหลว (LPG) เป็นต้น รวมถึงสามารถลดปัญหามลพิษทางอากาศด้วย
ดังนั้นรัฐบาลได้จัดตั้งโครงการก๊าซธรรมชาติสำหรับยานยนต์ (NGV Project)
เพื่อสนับสนุนผลักดันให้มีการใช้ก๊าซธรรมชาติในรถยนต์มากขึ้น โดยบริษัท ปตท.จำกัด (มหาชน)
มีโครงการที่จะเปิดสถานีบริการก๊าซ NGV ให้ได้ 120 แห่ง ภายในปี พ.ศ. 2551
จากปัจจุบันที่มีอยู่เพียง 8 แห่ง (ที่มา: www.doeb.go.th, กรมธุรกิจพลังงาน)
ดังนั้นในอนาคตบริษัทฯคาดว่าจะมีการใช้ก๊าซ NGVในรถยนต์ รถแท็กซี่
และรถโดยสารเพิ่มขึ้นอย่างมาก และมีความต้องการใช้ถังบรรจุก๊าซ NGV เพิ่มขึ้นเช่นกัน
ซึ่งในปัจจุบัน ถังบรรจุก๊าซ NGV ต้องนำเข้าจากต่างประเทศ เช่น
ประเทศอินเดียและประเทศอิตาลี เป็นต้น

สำหรับโครงการนี้ บริษัทฯมีความจำเป็นต้องใช้พื้นที่มากถึง 80 ไร่
เนื่องจากบริษัทฯต้องใช้พื้นที่ทั้งในด้านการจัดเก็บวัตถุดิบ การผลิต และการเก็บสินค้าสำเร็จรูป
ซึ่งแตกต่างจากผลิตภัณฑ์ในปัจจุบันที่บริษัทฯไม่จำเป็นต้องเก็บสินค้าสำเร็จรูป
และการรับรู้รายได้สำหรับโครงการนี้
บริษัทฯจะรับรู้รายได้เมื่อส่งมอบผลิตภัณฑ์แล้วซึ่งแตกต่างจากปัจจุบันที่บริษัทฯรับรู้รายได้ตามสัดส่วนความสำเร็จของงาน
(Percentage of Completion)

หากโครงการมีความเป็นไปได้น้อย
บริษัทฯอาจยกเลิกโครงการซึ่งจะไม่กระทบกับอัตราผลตอบแทนจากสินทรัพย์ (ROA)
เนื่องจากบริษัทฯยังไม่ได้ซื้อที่ดินเปล่าสำรองจำนวน 80 ไร่ สำหรับโครงการนี้ อย่างไรก็ดี
หากโครงการมีความเป็นไปได้บริษัทฯอาจใช้งานพื้นที่ที่มีอยู่แล้วเพื่อทำโครงการนี้หรืออาจซื้อที่เพิ่มภายหลัง